Document ID: 32007R1207

KOMISIJOS REGLAMENTAS (EB) Nr. 1207/2007
2007 m. spalio 16 d.
keičiantis Reglamentą (EB) Nr. 753/2002, nustatantį tam tikras Tarybos reglamento (EB) Nr. 1493/1999 nuostatų dėl kai kurių vyno sektoriaus produktų aprašymo, pavadinimo, pateikimo ir apsaugos taikymo taisykles
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Tarybos reglamentą (EB) Nr. 1493/1999 dėl bendro vyno rinkos organizavimo (1), ypač į jo 53 straipsnį ir 80 straipsnio b dalį,
kadangi:
(1)
Jeigu kuris nors vyną gaminančios valstybės narės specialiomis nuostatomis reglamentuojamas metodas yra taikomas tradiciškai, ta valstybė narė, nukrypdama nuo įprastos taisyklės, suteikdama specialų leidimą ir tinkamai kontroliuodama, gali leisti, kad rūšinis vynas pkr būtų gaminamas vieną ar kelis vyno sektoriaus produktus, kurie nėra kilę iš to konkretaus regiono, kurio pavadinimas suteiktas vynui, įdedant į pagrindinį produktą, iš kurio gaunamas vynas. Siekiant užtikrinti, kad baigus taikyti šią Komisijos reglamento (EB) Nr. 753/2002 (2) 31 straipsnio 3 dalyje numatytą nuostatą, nebūtų pakenkta ūkio subjektams ir kompetentingoms institucijoms, reikėtų pratęsti šios nuostatos taikymo terminą.
(2)
Reglamento (EB) Nr. 753/2002 II priede pateikiamas vynuogių veislių pavadinimų ir jų sinonimų su geografine nuoroda, kuriuos galima vartoti vynų etiketėse, sąrašas. Šį priedą reikia suderinti su atitinkamais Rumunijos vartojamais terminais.
(3)
Dėl administracinės naštos ir siekiant išvengti prekybos sunkumų, šis reglamentas turėtų būti taikomas nuo 2007 m. liepos 1 d.
(4)
Todėl reikėtų atitinkamai iš dalies pakeisti Reglamentą (EB) Nr. 753/2002.
(5)
Šiame reglamente numatytos priemonės atitinka Vyno vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 753/2002 iš dalies keičiamas taip:
1)
31 straipsnio 3 dalis iš dalies keičiama taip:
a)
b punkto antroje pastraipoje data „2007 m. rugpjūčio 31 d.“ pakeičiama data „2008 m. rugpjūčio 31 d.“;
b)
trečiojoje pastraipoje data „2007 m. rugpjūčio 31 d.“ pakeičiama data „2008 m. rugpjūčio 31 d.“;
2)
II priedas pakeičiamas šio reglamento priedo tekstu.
2 straipsnis
Šis reglamentas įsigalioja trečią dieną nuo jo paskelbimo Europos Sąjungos oficialiajame leidinyje.
Jis taikomas nuo 2007 m. liepos 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2007 m. spalio 16 d.

Labels: 3
17
6